Teenimatult vähe pööratakse kulude kõrval tähelepanu läbimisaegade lühendamisele. Läbimisaja kompressioon on logistika tööriist, mida tuleks kasutada nii palju kui võimalik. Ei ole suudetud tuua ainsatki näidet ühestki logistika valdkonnast, kus läbimisaja lühendamisega (muude tingimuste mitte muutumisel) oleks kaasnenud kulude kasv. Kui toimingute ja protsessidega õnnestub saada hakkama kiiremini kui seni, on ressursid seotud nendega lühemat aega. Järelikult on ressurrside kasutamisest  tekkinud kulu väiksem. Alati ei pruugi läbimisaja lühendamisest saadud kasu väljenduda ainult antud toimingu väiksemate kuludena. Kiiremini sooritatud tegevused võivad avalduda eeliste saavutamisel järgnevate toimingute teostamisel tarneahelas.